Lav et referat af nedenstående tekst:

Tekst:
Det var meget tæt på at gå galt for en 10-årig tysk dreng onsdag eftermiddag. Klokken 15:55 modtog alarmcentralen et opkald om en drengen, der var begravet i sand ved Vorupør Strand. - Nogle børn legede på stranden, og her har de så gravet et hul ind i klitten. Det er så det, der er kollapset omkring drengen, fortæller vagtchef Carsten Henriksen ved Midt- og Vestjyllands Politi. Det vides ikke præcist, hvor meget sand der væltede ned over barnet, men det var nok til, at drengen ikke selv kunne komme fri. De tilstedeværende på stranden måtte grave ham fri. Han var helt begravet i sand i omkring fem minutter. - Der var en tysk læge på stranden, der kunne give førstehjælp, indtil ambulancen kunne komme frem, fortæller vagtchefen. Drengen kom sig hurtigt og har det godt, men blev alligevel kørt til tjek på Aalborg Sygehus.

Referat:
Børn på Vorupør Strand havde gravet et hul ind i klitterne, som kollapsede omkring en 10-årig dreng.